CELEX: 62021CN0615
Language: et
Date: 2021-10-04 00:00:00
Title: Kohtuasi C-615/21: Eelotsusetaotlus, mille on esitanud Szegedi Törvényszék (Ungari) 4. oktoobril 2021 – Napfény-Toll Kft. versus Nemzeti Adó- és Vámhivatal Fellebbviteli Igazgatósága

10.1.2022   
            
            
               ET
            
            
               Euroopa Liidu Teataja
            
            
               C 11/18
            
         
      Eelotsusetaotlus, mille on esitanud Szegedi Törvényszék (Ungari) 4. oktoobril 2021 – Napfény-Toll Kft. versus Nemzeti Adó- és Vámhivatal Fellebbviteli Igazgatósága
      (Kohtuasi C-615/21)
      (2022/C 11/24)
      Kohtumenetluse keel: ungari
      
         Eelotsusetaotluse esitanud kohus
      
      Szegedi Törvényszék
      
         Põhikohtuasja pooled
      
      
         Kaebaja: Napfény-Toll Kft.
      
         Vastustaja: Nemzeti Adó- és Vámhivatal Fellebbviteli Igazgatósága
      
         Eelotsuse küsimus
      
      Kas õiguskindluse põhimõtet ja tõhususe põhimõtet, mis on osa ühenduse õigusest, tuleb tõlgendada nii, et nendega on vastuolus, kui sellised liikmesriigi õigusnormid nagu maksukorraldust käsitleva 2003. aasta XCII seaduse (az adózás rendjéről szóló 2003. évi XCII. törvény, edaspidi „endine maksukorralduse seadus“) § 164 lõige 5 ja sellel põhinev praktika, mis ei jäta kohtule mingit kaalutlusruumi, näevad ette, et käibemaksu valdkonnas peatub maksuhalduril maksusumma määramise aegumine kõigi kohtulike kontrollide ajaks, olenemata korduvate maksumenetluste arvust, ja nende peatumiste kestus kumuleerub mitme järjestikuse kohtuliku kontrolli puhul piiramatult ka siis, kui kohus tuvastab otsuse kohta, mille maksuhaldur on teinud varasemast kohtulahendist tulenenud uuendatud menetluses, et maksuhaldur on jätnud selles varasemas kohtulahendis antud suunised täitmata, teisisõnu: uus kohtumenetlus toimub maksuhalduri enda süül?